Kišš, Štefan, poslanec NR SR (2024-01-24):
Tak dobrý večer prajem všetkým na úvod tejto nočnej rozpravy. Táto legislatíva, o ktorej tu ešte stále rokujeme, má toľko problémov, že človek ani nevie, kde začať, a teda sú procesného aj vecného charakteru, ale... Na úvod by som to možno zosumarizoval, že takto pred Vianocami sme tiež v skrátenom legislatívnom konaní už rokovali o niekoľkých legislatívach, tzv. lex konsolidácia, kompetenčný zákon, ktorý sme nazvali lex únos štátu, aj samotný rozpočet, ktorý sme tu tiež mali v zrýchlenom konaní, a zároveň v skrátenom dva dni pred Vianocami, kedy bol porušený aj, okrem iného aj rokovací poriadok, keďže zákon o rozpočte je jediný zákon, kde toto, takúto kompetenciu ani predseda parlamentu nemá, ale takýmto spôsobom sme sa ocitli, teda že od začiatku januára rokujeme o lex promafinánsky balíček. A pri tejto príležitosti už my v rámci opozície sme si to tuná už niekoľkokrát zopakovali, ale pre tých, ktorí ste ešte nečítali programové vyhlásenie vlády, tak vláda v ňom hovorí, že si kladie za cieľ zásadne zvýšiť stabilitu podnikateľského prostredia, a to obmedzením používania inštitútu skráteného legislatívneho konania a zabránením obchádzania diskusie so sociálnymi partnermi. A k dnešnému dňu sme rokovali o viac legislatívach v skrátenom legislatívnom konaní ako v riadnom. Uvidíme, čo sa udeje budúci týždeň, o čom budeme rokovať. Možno sa dostaneme aj k nejakým riadnym zákonom. No ale za tie tri týždne, odkedy tu rokujeme, alebo teda v opozícii, z opozície rozprávame o... o tomto balíčku, sme sa mnoho vecí aj dozvedeli. Napríklad ja sa nevenujem Trestnému zákonu ani som to nikdy vo svojej práci v minulosti nerobil, ale mnoho vecí som sa dozvedel. Napríklad som sa dozvedel to, že všetkým tým, ktorí teda majú záujem na tom, aby, aby tie tresty boli nižšie, a boli všetky tie parametre, ktoré ten zákon má, stačí jeden jediný deň alebo dokonca možno jedna hodina, neviem, či sa to dá právnicky, ale povedzme, že jeden jediný deň na to, aby boli safe, ako vravím, teda boli súdení alebo stíhaní za tie nižšie sadzby. To hovorí právo, to som napríklad nevedel. A takisto keď som zosumarizoval, tak táto legislatíva zásadne znižuje trestné sadzby, zvyšuje hranice škody a zavádza zmeny v ukladaní podmienečných trestov, aj zmeny v oblasti premlčania a táto veľmi silná až smrtiaca štvorkombinácia znamená, že štát rezignuje na ochranu práv svojich občanov, hlavne teda obetí trestných činov, na efektívne vymáhanie spravodlivosti, a môže priniesť odklon od ochrany princípov právneho štátu. Inými slovami, motivuje ku korupcii, ku kriminálnemu, ku kriminálnemu správaniu. A o tom sme sa tu už rozprávali, alebo teda my z opozície sme o tom hovorili posledné tri týždne veľa. Hovorili sme aj o hospodárskych škodách, ktoré môže takáto legislatíva priniesť. O tých menej, ale, ale ja by som o nich chcel vo svojej rozprave hovoriť viac, keďže mám ekonomické pozadie. Ale tiež by som možno rád povedal, že v kontraste s tým, čo sme, že to, aké hospodárske škody, a hovorili sme to tu pred Vianocami, aké hospodárske škody môže alebo prináša tá lex akože konsolidácia v podobe rastúceho dlhu, klesajúcej dôvery trhov, kompetenčný zákon v podobe prznenia verejných inštitúcií aj vôbec samotný zákon, ktorý sa, teda ktorým sa preložila... ten lex tzv. únos štátu. Všetky tieto legislatívy vytvárajú negatívum v bilancii hospodárenia štátu, ale všetky sú ešte len slabý odvar toho, čo priná... čo prinesie promafiánsky balíček v podobe životnej úrovne všetkých občanov na Slovensku, teda všetkých tých okrem vašich ľudí, ktorými touto legislatívou adresujete. A spôsob, ako sa to udeje, je, že nám budú investori menej dôverovať. Jednak svet, svet sa na nás pozerá a pozerajú sa na nás ratingové agentúry, pozerajú sa nás potencionálni investori, tí, ktorí buď teda chcú kúpiť naše dlhopisy, alebo chcú prísť investovať na Slovensko, a všetci tí veľmi pozorne sledujú, čo sa na Slovensku deje, a budú vyhodnocovať svoje rozhodnutia. No a spôsob, ako sa to premietne do toho... negatívne do účtovníctva štátu, je, že si budeme za náš dlh platiť drahšie, za prvé. Za druhé príde na Slovensko menej investícií. Tí, ktorí by chceli investovať na Slovensku, sa tiež pozerajú na to, čo sa tu deje, a rozhodujú sa, do ktorej krajiny prinesú svoj kapitál, a veľmi citlivo vnímajú, aká je kvalita inštitúcií v krajine, ako vyzerá korupcia a podobne. A tretí faktor, ktorý, a uznávam, ešte je diskutabilný, pretože toto na papieri nie je, ale aj Európska komisia nám zdvihla varovný prst a je tu isté riziko, že budeme, že nám prepadnú aj nejaké eurofondy. K týmto trom bodom. Už dnes míňame pomerne veľa peňazí na splátky dlhu, je to 1,2 mld., podľa projekcie, ktorú, mimochodom, ukazuje aj samotný rozpočet verejnej správy, o štyri roky kvôli tomu, ako sa nám zadlžuje ekonomika, verejné fin... teda verejné financie, budeme platiť 2,5 mld. To znamená, rozdiel je 1,3 mld., to je jeden trinásty a polovička štrnásteho dôchodku, keď si ho preložíme v dnešných cenách. A cena, za ktorú emitujeme dlhopisy, dnes je už, je už dnes v porovnaní s tým ratingom, ktorý máme, o jeden stupeň drahšia, ako iné krajiny s podobných ratingom si dnes požičiavajú. A len zhoršenie ratingu o jeden stupeň. o jeden vo finančnom vyjadrení nás, nazvime to slovenské ceny, v tomto roku by priniesol, by priniesli zvýšené náklady na financovanie dlhu o 100 mil. eur. O štyri roky by to bolo dokopy, by to bola takmer 1 mld. To znamená, tých, nárast tých 1,3 mld., ktorý už dnes, ak teda sa splní rozpočet, bude nasledovať plus ďalšia potenciálne do jednej mld., ak sa nám zníži rating buď kvôli prokrastinácii vo verejných financiách pána ministra financií, alebo proti promafiánskemu balíčku, alebo ďalším legislatívam, resp. na konci dňa to bude vždy kombinácia všetkých týchto faktorov, ktoré, zdôrazňujem, finančné trhy a investori veľmi dôsledne zohľadňujú. Tá druhá časť, ktorú som spomínal, menej investícií. A tie pocítia teda všetci, nielen veľkí investori a biznismeni, pretože sa premietnu v tom, že jednoducho na Slovensku príde, na Slovensko príde menej kapitálu. A o tom, že ako sa zhoršujeme vo princípe v takmer vo všetkých ukazovateľoch životnej úrovne, či už je to samotné HDP na obyvateľa, všetci ste určite čítali o tom, ako sme dopadli v PISA testoch, odvrátiteľné úmrtia aj indikátory ako počet postavených diaľnic a mnohé ďalšie, vo všetkých týchto za posledné roky klesáme. No a keď vláda SMER-u za posledných 20 rokov vládne už takmer 13 rokov, tak je veľmi ťažké sa vyhovárať, že za to môže napríklad opozícia alebo mimovládne organizácie, alebo neviem kto. Jednoducho je neodškriepiteľné, že za to môže vládnuca garnitúra. No a ak tomu sa pridávajú ukazovatele, ktoré najmä v zahraničí sledujú finančné trhy, napríklad index vnímania konkurencie alebo indikátory Svetovej banky, ktoré, mimochodom, citujú aj ratingové agentúry, ktoré sa pri hodnotení na tieto konkrétne indikátory pozerajú, hodnotia náš právny štát, úroveň korupcie a podobne. A všetky tieto ukazovatele sa ako výsledok tejto legislatívy zhoršia. A takže ostáva otázkou, do akej miery sa... (Prerušenie vystúpenia časomerom. Potlesk.)